
Continuacion REUNION CU BREWSTER KAHLE.... 


rome Minister Evelyn Wever-Croes, hunto cu Minister 
Wxiomara Maduro y Minister Endy Croes, dialuna ultimo a 
reuni cu fundador di Internet Archive señor Brewster Kahle y 
un colaborador señor Chris Freeland, y hunto cu Director di 
Archivo Nacional señor Raymond Hernandez y Directora di 
Biblioteca Nacional señora Astrid Britten. 


Un topico hopi importante cu a delibera riba dje tawata riba 
digitalisacion y con pa yega na biblioteca digital na Papiamento 
cu e meta pa nos conserva nos idioma y haci'e accesible pa 
mas hende. 


Señor Kahle ta un figura pionero den preservacion y acceso 
digital. Señor Kahle ta un bibliotecario digital y fundador y 
director di Internet Archive. Internet Archive, estableci na 1996 
ta un biblioteca digital gratis cu ta archiva documentonan di 
World Wide Web y ta haci nan universalmente aceptabel y 


accecibel pa tur hende y na tur parti di mundo. 


Bou di su liderazgo, Internet Archive a bira un di e bibliotecanan 
digital mas grandi y mas significante globalmente, incorporando 
un variedad amplio di material manera buki, website, musica, 
video, y hopi mas. Dedicacion di Kahle pa preservacion di 
herencia digital y promocion di acceso universal na informacion, 
a gana reconocimento y aplauso amplio den e terenonan di 
tecnologia, biblioteca y hopi mas. Señor Kahle tambe ta co- 
fundador di Alexa. 


Prome Minister ta gradici coleganan cu a atende e reunion 
interesante aki, Director di Archivo Nacional, Directora di 
Biblioteca Nacional y tambe señor Kahle y señor Freeland 
kendenan a trece informacionnan hopi importante y interesante 
dilanti. Lo sigui cu e combersacionnan con pa introduci e 
tecnologia aki y yega na un biblioteca digital na Papiamento. 


S U >>> 

GABINETE WEVER-CROES TA INVITA 
SCOLNAN PA INSCRIBI PA CICLO 7 DI 
EDUTECH 


bo scol 


“Inscribi 
y bira parti di e 
iniciativa inovativo 
di EduTech”” 


p 7 di EduTech ya ta habri presentando un oportunidad 
increibel pa scolnan uni na e revolucion educativo. E ciclo 
aki ta un di e ultimo chensnan pa participa ya cu ciclo 8 lo ta e 
ultimo oportunidad pa aplica. Scolnan por inscribi te dia 18 di 
april 2024. 


Gobierno di Aruba ta haci un yamado na tur scolnan pa tuma 
e oportunidad aki y inscribi bo scol entregando bo plan di 
proyecto y bira parti di e iniciativa inovativo di EduTech. 


Manera ta conoci, EduTech ta un proyecto di Gobierno di Aruba 
hunto cu Futura den cual ta pone Awg. 400.000 disponible pa 
proyectonan di innovacion na scolnan. E proyecto di Edutech 
ta duna oportunidad na tur scol pa bin cu nan mesun proyecto 
y tin e oportunidad di gana recursonan financiero of material 
pa ehecuta e proyecto. 


E aña escolar ta parti den diferente ciclo na unda e studiantenan, 
docentenan of directornan ta manda nan propuesta di e 
proyecto pa Futura y eynan e proyecto ta wordo evalua pa 
un comision. A base di e evaluacion ta haci un seleccion di e 
proyectonan cu lo ricibi e recursonan financiero of e material 
pa e ehecucion di esakinan. 


EduTech a cuminsa durante aña escolar 2022-2023 cu 
resultadonan hopi exitoso y asina Futura a dicidi pa ripiti e 
exito aki tambe pa aña escolar 2023-2024. 


DEN TOTAL PA E AÑA ESCOLAR 2022-2023 A DISTRIBUI 
AWG. 415.000 ENTRE 12 INSTITUTO DI ENSEÑANSA DI 
CUAL E GANDORNAN A RICBI: 


e Colegio Bon Bini: 4 smart boards y 25 tablets pa nan ‘smart 
room’. 

e Colegio EPI: tools pa nan Digital Exploration Model y 100 
board games cu add-ons pa e desaroyo di е 21st-century 
skills. 

• Aurora Scol Preparatorio: З smart boards ра cada un di e 
3 klasnan. 

e EduCampus: un modular unit, varios aparatonan, muebles y 
otro material pa e Makerspace. 

e Pius X School: 7 smart boards y add-ons. 

e Maria Goretti College: 2 smart boards, 2 HP laptop, у 25 
tablets pa klasnan 5. 

• Colegio Laura Wernet-Paskel: 2 smart boards pa 1e y 2e 
klasnan, 25 HP Chromebook, 25 tablet. 

• St. Paulus School: 50 HP Chromebook. 

* Cacique Aterima: un surtido amplio di materialnan STEM pa 
envolve e studiantenan den STEM. 

• Universidad di Aruba: aparatonan, mueble y material ра un 
STEM lab. 

• Scol Preparatorio Nos Paraiso: 7 Samsung Flip eBoards. 
15 iPads y 6 Chromebook. 


Prome Minister Evelyn Wever-Croes den nomber di Gobierno 
di Aruba ta invita tur scol pa inscribi y asina participa y bin 
na remarca pa financiamento di materialnan innovativo pa nan 
scol. Gobierno di Aruba lo sigui apoya e sistema di educacion 
cu proyectonan asina pa por prepara nos futuro generacionnan 
pa e era digital. 


Por inscribi via: https://www.edutecharuba.org/submit- 
application 

MINISTER 


inister Ursell Arends, encarga cu proteccion di naturalesa, 

ta extende un invitacion na studiantenan di Universidad di 
Aruba pa participa den un consulta tocante e concepto di ley 
pa Derecho di Naturalesa. E evento aki lo tuma luga den e 
Aula di Universidad di Aruba dia 18 di april 2024, for di 10'or di 
mainta te cu 12'or di merdia. 


E introduccion di Derecho di Naturalesa den nos constitucion 
lo marca un momento significante den e lucha pa reconoce y 
protege e derecho fundamental di naturalesa pa existi, prospera, 
y regenera su vitalidad. E serie di sesionnan di consulta, 
cual a inicia dos siman pasa na MFA Savaneta y Paradera, 
a demostra e dedicacion pa inclui e bos di e comunidad en 
general, gremionan comercial, abogado, y hues den e proceso 
di desaroyo di e ley. 


E sesionnan a tuma luga en colaboracion cu Directie Natuur en 
Milieu y a inclui discusion detaya di cada articulo di e proposicion 
di ley. E enfoke tabata riba dialogo abierto y coleccion di 
feedback constructivo, cu Minister Arends poniendo enfasis 
riba e importancia pa inclui un perspectiva amplio di punto di 
bista y necesidadnan den e ley final. 


Ademas, e proceso di consulta lo sigui online, permitiendo 
esnan interesa pa revisa e propuesta di ley y comparti nan 
opinion y sugerencianan pa medio di e formulario disponibel 
riba www.publico.aw/consulta/ . E feedback colecta lo yuda 
duna forma na un ley mas robusto y efectivo. 


Pa garantisa participacion amplio y transparencia, e fecha final 
pa entrega di feedback a ser extendi te cu 21 di april 2024, 
ofreciendo mas tempo pa comunidad por contribui na e proceso 
legislativo. E fecha aki ta simbolico, ya cu e ta un dia prome cu 
Dia di Mama Tera y ta conmemora exactamente un aña desde 
cu e inicativa pa e ley aki a ser entrega na Departamento di 
Legislacion y Asunto Huridico (DJWZ). 


Universidad di Aruba ta un simbolo di conocemento na nos Pais 
y pa es motibo a scohe Universidad di Aruba como anfitrion 
pa e ultimo consulta publico pa cu Derecho di Naturalesa. 
Ministerio di Naturalesa ta agradecido pa e apoyo y contribucion 
continuo di tur stakeholder, miembronan di comunidad di 
Aruba y tambe esnan internacional cu a mustra interes den 
Aruba su compromiso pa traha den un manera transparente 
y colaborativo y logra e metanan di proteccion di naturalesa. 


MINISTER DANGUI 
ODUBER TA INVITA E 
COMUNIDAD DI PARIBA 
PA BIN NA E APERTURA 

DI HEALTHY LIFESTYLE 
CENTER CU TA HABRI SU 
PORTA DIASABRA NA MFA 
SAVANETA. 


y 


ARUBA CENTER 


ау 

М inister Dangui Oduber ta invita e comunidad di 
pariba di brug pa pasa na e apertura di Healthy 
Lifestyle Center (HLC) na MFA Savaneta, diasabra 
13 di April entre 5 PM — 7 PM. Healthy Lifestyle 
Center den MFA Іо ta habri pa asina por bishita y 
conoce espacionan di e oficina y servicionan cu tin 
disponibel. 


HLC su oficinanan lo ta habri pa inscribi y pa 
brinda guia profesional pa cu nutricion y movecion, 
especialmente esnan nariesgo pa haya complicacion 
di salud, door di hiba un bida no saludabel. E meta 
ta pa guia e participante pa adapta su біда pa uno 
mas saludabel cu ta completamente gratis. 


Hunto nos lo bai logra tin un comunidad mas 
saludabel. 


SAT. APRIL 13, 2024 
5PM - 7PM 
MFA SAVANETA 


¡FREE APPOINTMENT 

Continuacion MINISTER MADURO TA FELICITA EMPLEADONAN DI DIMP... 


іагапѕоп mainta Minister Maduro tabata tin e placer di ricibi 
Үү. еке |. Tromp ра asina por felicit'e pa su 45 aniversario y 
Lienette H. Dania cu su 25 aniversario como empleado publico 
di Pais Aruba. Den presencia di Directora, sra. Luenne Gomez- 
Pieters, Inspector di Belasting, sra. Monica Brinkenberg y 
famia, e mandatario a entrega cada uno Lisette y Lienette, nan 
decreto gubernamental y un bunita recuerdo pa e logro grandi 
aki. 


Minister Maduro a gradici tanto sra. Lisette y Sra. Lienette pa 
tur e añanan di servicio loyal na Gobierno di Aruba. Ademas 
a felicita y yama danki tambe na nan coleganan y nan famia, 


cu ta duna nan e sosten, apoyo y cariño pa asina ambos por 
dedica nan trabou na bienestar di Pais Aruba. Directora di 
DIMP sra. Gomez-Pieters y tambe Inspector di Belasting sra. 
Brinkenberg, kende ta chef directo di e hubilarionan a elabora 
riba e trabaonan di e hubilarionan. Ambos empleado na nan 
turno a gradici Minister y nan coleganan y a comparti un poco 
di nan experiencia y trabou na Departamento di Impuesto. 


Masha pabien y cu nos bon Dios por sigui brinda Lisette Tromp 
y Lienette Dania hopi bon salud pa asina nan por keda brinda 
servicio na nos comunidad. 


£L ¿enette H. Dania 
25 Aniversario 
insa & Cultura 
ara Maduro 
JA 


KE 

MINISTER 


Dm den oranan tempran di mainta, Minister Endy 
=^ Croes a sali di biahe pa Curacao гіра dos diferente 
invitacion. Primeramente, e mandatario di Enseñansa y 
Deporte lo acudi na Universidad di Curagao pa e ceremonia 
oficial di entrega di e prome BSN nummer na e prome 
studiante di Caribe. 


Manera ta conoci, Minister di Enseñansa di Hulanda 
Robbert Dijkgraaf tabata na Aruba dia 9 y 10 di april 2024 
pa e proyecto Mision di Conocemento (Kenniscomisie). 


E conferencia a continua na Curacao dianan 11 y 12 di 
april, unda cu un delegacion grandi di Aruba, Curacao, 
Sint Maarten, y Hulanda ta atendiendo diferente reunion 
pa traha hunto riba cierto aspecto riba nivel di MBO y 
enseñansa superior. Ademas di esaki, Minister Endy 
Croes ta atende Weganan Interinsular, unda cu e 
hobennan di Aruba, Boneiro y Curacao ta competiendo 
den e disciplina di atlestismo, basketball y volleyball. 


E ceremonia di Weganan Interinsular ta inicia diabierna 
mainta y ta clausura diasabra anochi. “Pues, dos dia di 
trabou basta pisa cu un agenda basta carga di trabou, 
pero cu placer nos lo representa Aruba dignamente”, 
Minister Endy Croes a expresa. Di regreso na Aruba, 
Minister Endy Croes lo amplia riba e e biahe di trabou aki. 

[D ecientemente, delegacion di Aruba a biaha pa nos hermana 
Í Ма Curacao pa competi den Weganan Interinsular 2024 
cu ta tuma luga di 11 pa 14 di april. Manera ta conoci, na aña 
2022, 


Minister Endy Croes hunto cu Minister di Enseñansa, Ciencia, 
Cultura y Deporte di Curacao Sr. Sithree van Heydoorn y 
diputado di Infrastructura y Deporte di Boneiro e tempo ey 
Sr. James Kroon a firma un acuerdo pa reinicia Weganan 
Interinsular despues di shete (7) aña entre Aruba, Boneiro y 
Curacao. 


Na aña 2023 Weganan Interinsular a inicia cu 6 disciplina y 
na aña 2024 Weganan Interinsular a aumenta pa 9 disciplina. 
Weganan Interinsular ta inicia na Aruba dia 1 pa 3 di maart den 


e disciplina di trefbal, dam y ahedres. 


Despues di esaki, Weganan Interinsular a continua na Boneiro 
di 14 pa 17 di maart, unda cu e mucha- y hobennan a participa 
den e disciplina di basketball, aquatlon y futbol. Diahuebs 
mainta, un delegacion di 37 persona a sali pa e competencia di 
Weganan Interinsular na Curacao: 12 atleta di atletismo, 4 atleta 
di basketball, 10 atleta di volleyball y un total di 11 delegado y/ 
of coach. Pues, e fin di siman aki, e hobennan ta competiendo 
den e disciplina di basketball, atletismo y volleyball. Minister 
Endy Croes a biaha diabierna mainta pa presencia e clausura 
di Weganan Interinsular 2024. 


Minister Endy Croes ta gradici ІВіЅА, FDDK y INDEBON ра 
nan tremendo colaboracion pa realisa e gran evento deportivo 
aki. Por ultimo, mandatario di Deporte ta desea tur scol cu ta 
participa den e competencia escolar aki hopi exito. 


Cu deseo, dedicacion, determinacion y 
disciplina ta logra. 


E PAISNAN DI 
REINO HULANDES 
TA TRAHANDO DEN 
COLABORACION PA 
HIBA ENSEÑANSA 
RIBA UN SIGUIENTE 
NIVEL 


E mandatario Hulandes a indica cu 
Minister Endy Croes ta un gran lider 
pa enseñansa di Aruba. 


іагапѕоп ultimo, durante Conferencia di Prensa di 

Gobierno di Aruba, Minister di Enseñansa y Deporte Sr. 
Endy Croes hunto cu Minister di Enseñansa, Cultura y Ciencia 
Sr. Robbert Dijkgraaf a informa Pueblo di Aruba tur locual ta 
haciendo hunto riba tereno di enseñansa. E expertonan di Sint 
Maarten, Hulanda, Corsou, Boneiro y Aruba a reuni na Aruba 
dia 9 y 10 di april 2024 pa e proyecto Mision di Conocemento 
(Kenniscomisie). E meta di “Kennismissie” ta pa traha hunto 
riba cierto aspecto riba nivel di MBO y enseñansa superior di e 
paisnan di Reino Hulandes. 


E temanan cu ta trata durante e reunion aki ta relevante pa tur 
pais entre otro, conecta e necesidadnan di mercado laboral 
(PEL) y intercambio di studiante (SEA). E echo cu e sistema 
educativo y diploma di e paisnan di Reino Hulandes ta similar, 
ta facilita nan trabou den ekipo. Ta trahando pa crea un 

panaroma educativo pa enseñansa superior cu por beneficia e 
hobennan studiante di Reino Hulandes. Durante e conferencia 
di trabou cu lo tuma luga na Corsou dia 11 y 12 di april, lo 
reuni cu e studiantenan di e islanan Caribense y di Hulanda pa 
intercambia informacion di nan experencia. 


Ta importante pa determina kico ta funciona y kico no y evalua 
unda mester busca otro solucionnan. Minister Endy Croes 
a gradici Minister Dijkgraaf pa su gran trabou den ekipo y a 
indica cu a realisa resultadonan grandi den poco tempo danki 
na e compromiso di Minister Dijkgraaf. 


Ademas di esaki, Minister Endy Croes a menciona algun 
proyecto cu a realisa caba riba nivel di Vierlandenoverleg entre 
otro, BSN nummer: 1. Awo e studiantenan por haci un peticion 
pa BSN nummer desde nan pais, pa asina facilita e proceso di 
registracion momento nan yega Hulanda; 2. “Mobiliteitsfonds”, 
unda a inverti alrededor di 1.2 miyon di euro pa e periodo 2024- 
2006; 3. “Stimuleringsfonds”, unda a inverti 1 miyon di euro pa 
e periodo 2024-2028. 


Ademas di esaki, ta trahando riba e recomendacionnan di 
Doorlichting van het Arubaanse Onderwijsbestel entre otro, 
registracion di data, maneho di idioma, structura di cuido, 
infrastructura di edificio y modernisacion di e leynan di 
enseñansa. Pues ta trahando duro riba tereno di enseñansa. 


Minister Dijkgraaf a felicita Minister Endy Croes pa e gran trabou 
cu e ta haciendo pa e desaroyo di enseñansa en general. E 
mandatario Hulandes a indica cu Minister Endy Croes ta un 
gran defensor y pionero di enseñansa. 


Fuera di esaki, Minister Dijkgraaf a indica cu e “kennismissie” 
aki por hiba e colaboracion di e paisnan di Reino Hulandes riba 
un siguiente nivel. Finalmente, Minister Dijkgraaf a expresa cu 
nan ta orguyoso di tur loke e paisnan di Reino Hulandes a 
logra trahando hunto y a gradici Minister Endy Croes pa e gran 
trabou den ekipo riba e tereno di enseñansa. 


Fundacion 


MAT BV 


Mi Voz Ta Bo Voz 


Fundacion Mi Voz Ta Bo Voz, Comision Nacional di Abuso Sexual di Mucha 
y Gobierno di Aruba ta presenta: 


A 
Conscientisacion y Prevencion di 


Abuso di Mucha 


erg: 
Drs. Melva Croes-Yanez | NeuroPsycholoog 
Dr. Audrey Khan | Klinische Psycholoog 
Sra. Magali Maduro | Directora Bureau Sostenemi 
Sra. Omaira Britten | Poeta 


Трт-9 рт 
О 18 april 2024 


Mu 25 april 2024 
УТЕ 30 april 2024 


Vos тасалап Nos resp КУЛА, 


APRIL 


LUNA NACIONAL 
DI CONSCIENTISACION 


Gabinete Wever - Croes II 


ACCIONNAN 

CU GOBIERNO 

A TUMA CONTRA 
ABUSO SEXUAL 
DI MENOR 


Prevencion 


Cuido di victima 


Investigacion 


Castigo 


APRIL 
LUNA NACIONAL 
DI CONSCIENTISACION 


CONTRA 
"ABUSO DI 
MUCHA 


ACCIONNAN CU GOBIERNO 
A TUMA EN GENERAL 


O A institui un Comision Nacional di Abuso di 
Menor. 


© Bureau Sostenemi a bira Advies en 
Meldpunt Kindermishandeling (AMK) na 
2019. 


O A institui un comision “Sexueel misbruik 
minderjarigen” bou guía di sra. Lisette 
Gomez. 


Ф A bin cu varios ley pa proteccion di 
muchanan: Ley di creche, 
ley di proteccion di mucha y hoben, 
ouderenplan. 

O A inaugura Centro pa hoben y famia na 
2020 pa yuda mayornan 
fortalece nan ‘parenting skills”. 


O A institui па 2021 e departamento аі 
Mucha y Hoben. 


А introduci FACT-team Кіпа en Jeugd di 
Sociaal Psychiatrische Dienst. 


O A expande crisis opvang plekken na 
Fundacion Contra Violencia Relacional. 


Ө Stichting Reclassering a establece su 
departamento di Jeugd reclassering. 


Gabinete Wever - Сгое$ JI 


Gabinete Wever-Croes 


Pa cada ciudadano di nos pais, Arte di Muraya 
na San Nicolas ta un recordatorio, cu hunto nos 
por cambia e ordinario den algo extraordinario. 
Гада nos admira e artenan aki cu curasonnan 
habri, permitiendo e beyesa di e murayanan 
activa nos imaginacion y inspira nos pa crea un 
pais mas colorido, bunita y conecta. 


2024 


AÑA DI STABILIDAD Y PROSPERIDAD 


